Vyznávači umenia varenia gulášu, sa zišli na X. ročníku Majstrovstiev Dubnice nad Váhom vo varení gulášu.
11 družstiev s dobrou náladou sa stretlo pred Obchodným centrom ABC, aby sa pochválili so svojim umením toho najlepšieho gulášu v Dubnici nad Váhom. Zišla sa celá cyklistická špička zo Slovenska na čele s prezidentom SZC Petrom Privarom variacim za oddiel Okolo Slovenska.
Varil sa guláš čisto bravčový, hovädzí, miešaný s "divočinou", s mrkvovou, s ingredienciami od výmyslu sveta, no hlavne nesmelo chýbať tuhô do hrdla, či kotla.
Gulášmajstri prišli až aj z najmladšieho štátu Európy z Čiernej Hory. Od susedov prišiel tím Czech Bikers, ale aj zo Slovenska sprievodný tím cyklistických pretekov Okolo Slovenska. Stretli sme sa tam z legendami cyklistiky, s niektorý prišli iba, aby si zaspomínali na svoju slávnu cyklistickú kariéru, ako Ján Čerepan, a poklebetili si s priateľmi od dvoch kolies.
Súťaž navštívil z družobného mesta Otrokovic aj bývalý starosta Jaroslav Budek. Vidieť bol bývalý zástupca primátora Dubnice nad Váhom František Mikolášek, herec zo Súdnej siene Dušan Porubský a bývalá herečka z Dubnického divadla, štatistka filmu The Trees Will Remember a poslankyňa MsZ Jana Rybárová.
Do jedenástky družstiev sa pridali spojené družstvo DUMAT a Dubnica nad Váhom, FS Mladosť Dubnica nad Váhom, zástupcovia Sídliska Za traťou Dubnica nad Váhom a Bowlingu z Dubnice nad Váhom.
Varilo sa, varilo sa, varilo sa, až muselo byť dovarené. Zasadli kapitáni jednotlivých súťažných družstiev, aby rozhodli. Po nie veľmi šťastnom systéme hodnotenia úrovne gulášu vyšiel rezultát.
- miesto: Okolo Slovenska.
- miesto: Čierna Hora.
- Bowling Dubnica nad Váhom.
Začala sa ochutnávka. Každý hodnotil na lavičkách kto mal a kto nemal vyhrať, kto mal a nemal prehrať, koho guláš bol ten naj, ale hodnotiť 11 gulášov to ťažko.